CELEX: 62013CN0439
Language: hr
Date: 2013-08-05 00:00:00
Title: Predmet C-439/13 P: Žalba koju je 5. kolovoza 2013. podnio Elitaliana SpA protiv rješenja Općeg suda (sedmo vijeće) donesenog 4. lipnja 2013. u predmetu T-213/12, Elitaliana protiv Eulex Kosovo

19.10.2013   
            
            
               HR
            
            
               Službeni list Europske unije
            
            
               C 304/6
            
         Žalba koju je 5. kolovoza 2013. podnio Elitaliana SpA protiv rješenja Općeg suda (sedmo vijeće) donesenog 4. lipnja 2013. u predmetu T-213/12, Elitaliana protiv Eulex Kosovo
   (Predmet C-439/13 P)
   2013/C 304/11
   Jezik postupka: talijanski
   
      Stranke
   
   
      Žalitelj: Elitaliana SpA (zastupnik: R. Colagrande, avvocato)
   
      Druga stranka u postupku: Eulex Kosovo
   
      Žalbeni zahtjevi
   
   
               —
            
            
               U cijelosti ukinuti rješenje [Općeg suda (sedmo vijeće) od 4. lipnja 2013. u predmetu T-213/12, Elitaliana/Eulex Kosovo];
            
         
               —
            
            
               posljedično, ukoliko okolnosti to dopuštaju, konačno prihvatiti tužbu iz prvostupanjskog postupka: a) ukidajući mjere koje je poduzeo Eulex — čiji su sadržaj i podaci nepoznati žalitelju — kojim je pobjednikom natječaja pod imenom „EuropeAid/131516/D/SER/XK — Helicopter Support to the EULEX Mission in Kosovo (PROC/272/11)” postalo društvo Starlite Aviation Operations, što je Eulex objavio pismom od 29.3.2012., kao i sve druge radnje koje su uslijedile i/ili bile s time u vezi, a osobito, ukoliko je primjenjivo, obavijest 2012-DAS-0392 od 17. travnja 2012., kojom je Eulex uskratio žalitelju pravo pristupa dokumentima natječaja koje je zatražio 2. travnja 2012.; b) osuditi Eulex na naknadu štete (u posebnom obliku ili na drugi primjeren način) žalitelju u mjeri određenoj u točkama 37. pa nadalje žalbe pred Općim sudom; c) naložiti Eulexu snošenje troškova postupka;
            
         
               —
            
            
               u protivnom, također kao posljedica gore spomenutog ukidanja, ukoliko okolnosti to dopuštaju, vratiti predmet natrag na odlučivanje Općem sudu.
            
         
      Žalbeni razlozi i glavni argumenti
   
   Opći sud je pogriješio nepriznavši Eulexu svojstvo tijela Europske unije iz članka 263. UFEU-a i svrstavši Eulex među delegacije. Nadalje, Opći sud je trebao priznati postojanje opravdane pogreške u primjeni materijalnog prava.
   Uslijed spomenutih pogrešaka u pravu došlo je do povrede načela učinkovite pravne zaštite u vidu punog ostvarenja prava na obranu i također, kao nužne posljedice, do povrede općenitijeg načela jednakosti.